ET Euroopa Liidu Teataja C 47/6

Päritolunimetuste ja geograafiliste tähiste kaitset käsitleva määruse (EMÜ) nr 2081/92 artikli 6 lõike 2 kohase registreerimistaotluse avaldamine

(2005/C 47/04)

Käesoleva dokumendi avaldamine annab õiguse esitada vastuväiteid kooskõlas nimetatud määruse artiklitega 7 ja 12d. Kõik vastuväited taotlusega seotud vastuväited tuleb edastada liikmesriigi, Maailma Kaubandusorganisatsiooni liikmesriigi või kolmanda riigi pädeva asutuse vahendusel kuue kuu jooksul alates käesoleva dokumendi avaldamisest. Dokumendi avaldamise tingisid järgmised, eelkõige punktis 4.6 esitatud üksikasjad, mis võimaldavad lugeda taotluse põhjendatuks vastavalt määrusele (EMÜ) nr 2081/92.

KOKKUVÕTE

NÕUKOGU MÄÄRUS (EMÜ) NR 2081/92

“PATES D'ALSACE”

NR EÜ: FR/00324/07.11.2003

KPN ( ) KGT( X )

Käesolev kokkuvõte on koostatud teavitamise eesmärgil. Põhjalikumat teavet eelkõige asjaomaste kaitstud päritolunimetuste või kaitstud geograafiliste tähiste hulka kuuluvate toodete tootjate kohta on võimalik saada riiklikest või Euroopa Komisjoni talituste spetsifikaatidest. (1)

1. Liikmesriigi vastutav talitus:

Nimi: Institut National des Appellations d'Origine Aadress: 138, Champs Elysées - 75008 PARIS - FRANCE Tel: (1) 53 89 80 00 Faks: (1) 42 25 57 97

2. Taotleja:

2.1. Nimetus: Alsace Qualité: section “fabricants de pâtes” 2.2 Aadress: 2 rue de Rome, 67300 SCHILTIGHEIM Telefon: Faks: (03) 88 18 90 42 e-post: alsace-qualite@alsace-qualite.com 2.3. Koosseis: piirkondlik ühendus, mis koosneb 3 harust: — professionaalsed põllumajandusorganisatsioonid (põllumajanduskoda, ameti- ühingud, kooperatiivid) — tootjaorganisatsioonid ja spetsialiseerunud sektsioonidesse ühinenud põllumajandus-toitlustusettevõtted — müügi-, tarbimis- ja toitlustusharu esindajad

3. Tooteliik:

Klass 2.7. Makaronitooted

4. Spetsifikatsioon:

(tunnuste kokkuvõte vastavalt artikli 4 lõikele 2)

4.1. Nimetus: “Pates d'Alsace”

4.2. Kirjeldus: Alsace'i munanuudleid turustatakse toidupakendis, mis võimaldab näha tervet toodet või osa sellest.

Alsace'i munanuudleid toodetakse traditsioonilise retsepti kohaselt, st järgnevate koostisosade täpses vahekorras segust:

1 kg kõrgema kvaliteedi durum-nisujahu

320 g värskeid mune (7 värske munaga võrdne kogus)

4.3. Geograafiline piirkond: Nimetust “Alsace'i munanuudlid” tohib rakendada ainult Alsace'i piirkonnas asuvates tootmisüksustes valmistatud munanuudlite kohta.

4.4. Päritolutõend: Alsace'i munanuudlite toorainest valmistamine toimub Alsace'is asuvates tootmisüksustes, mis muudab seega muna sisaldavate makaronitoodete traditsiooni jätkuvaks.

Igas ettevõttes on olemas sisejälgimise süsteem, mis võimaldab lõppsaaduse puhul tootmisparameetrite ja kasutatud toorainetega tutvumist.

See jälgimisvõimalus põhineb partiide tuvastamisel igas tootmise faasis ja nende vastavale registreerimisele.

4.5. Tootmismeetod: Alsace'i munanuudlid valmistatakse kõrge kvaliteediga durum-nisujahust ja 320 g munast ühe kilogrammi jahu kohta. Alsace'i munanuudlite tootmismeetod koosneb mitmest etapist, millest igaühel on oluline roll.

4.6. Viited:

Eriomadus

Iidsetest aegadest alates toodetakse Alsace'i munanuudleid jahust ja munadest. See spetsiifiliselt Alsace`ile omane tava kasutada suurt kogust mune seletub tõsiasjaga, et kuni XIX sajandini oli tegemist koduse valmistamisega maapiirkondades, kus taludest pärit munad olid hõlpsasti kättesaadavad.

Munanuudlite valmistamine kuulus majaperenaise traditsiooniliste ülesannete hulka, kusjuures retsept ja teadmised anti emalt tütrele edasi.

Valmistusprotsessi tööstuslikuks muutmine eelmise sajandi lõpus ja eriti käesoleva sajandi alguses ei seadnud traditsioonilist retsepti kahtluse alla. Vastupidi, töösturid otsisid pidevalt võimalust nuudleid munadega rikastada, kuni jõuti koguseni 7 muna kasutatava durum-nisujahu kilogrammi kohta. Optimaalne tasakaal organoleptilises plaanis on see, milles Alsace'i tootjad on üksmeelel ja mis võimaldab neil jäädvustada muna sisaldavate munanuudlite traditsiooni.

Kindlaksmääratud omadused

Muna annab rohkem maitset, lihtsustab taigna segamist ja tagab parema koospüsimise keetmisel.

Ajalooline ja praegune maine

Pärandi säilitaja ja “Alsace'i kunsti ja ajaloo” kultuuriatašee Alam-Reini üldnõukogu juures Roland OBERLE teostas ajaloolise uuringu, mis demonstreerib, et munanuudleid on Alsace'is tõenäoliselt valmistatud tõepoolest alates XV sajandist ja et neid on ennekõike sellest ajast kuni tänaseni tehtud munadega:

1507: Alsace'is avaldatakse esimene kokaraamat (Kochbuch, trükkinud Mathias Kopfuffi, Strasbourg, 1507) ning Platina teose saksakeelne tõlge (Von allen Speiser und Gerichen, Strasbourg, 1530), milles mainitakse juba Wasser Strieble (Spätzle) olemas- olu. 1671: abt Buchinger annab Alsace'i munanuudlite retsepti, mis on tänase päevani kasutusel: “nuudleid tehakse suurest hulgast munadest, heast jahust ja soolast. Ei kasutata vett, aga see-eest palju mune”. 1811: Alsace'i gastronoomia viiteraamat: Oberrheinisches Kochbuch (Ülem-Reini kokaraamat), mis annab nuudlite retsepti, mis vastab abt Buchingeri omale. 1840: esimene tööstus Alsace'is: Maison Scheurer, mis on varustatud kõige moodsamate masinatega. Ta võtab kasutusele mehhaanilise leivaastja ja hüdraulilise pressi. Pärast aastat 1870: sajad kondiitrid valmistavad munanuudleid ja kuivatavad neid säilitamiseks pagaritööstuse kuumuses. 1871: Scheureriga liitub umbes viisteist ettevõtet. Alsace saab kiiresti Saksa Reichi peamiseks munanuudlite valmistajaks. 1920: laienemine jätkub koos DEKA avamisega, mis paneb suurt rõhku kvaliteedile (kvaliteetne durum-nisujahu, värsked munad, mis lüüakse katki otse vabrikus). 1932: DEAK tooteod autasustatakse kuldmedaliga Pasteuri saja-aastasele juubelile pühendatud näitusel. 1933: DEKA tooted saavad kõrgeima auhinna “Koduse mugavuse” näitusel ja kuldmedali Pariisi kodumajandusnäitusel. 1934: DEKA tooted on väljaspool konkurentsi Pariisi ülemaailmsel tööstus- ja kaubandusnäitusel. 1996: ajaloolise teose “Alsace'i munanuudlite ajalugu” avaldamine (autorid: Catherine MALAVAL ja Roland OBERLE – kirjastus VETTER). 1998: Alsace'i munanuudleid mainitakse ja kirjeldatakse teoses “Prantsuse kulinaarne pärand – Alsace – piirkondlikud road ja traditsioonilised retseptid” – kirjastus Albin Michel).

Rohkem kui kolme sajandi jooksul on värsketest munadest valmistatud nuudlite traditsioon olnud Alsace'i gastronoomiliseks eripäraks.

Need nuudlid on lisandiks traditsioonilistele roogadele nagu jäneseraguu või kalahautis või Reini lõhe.

Alsace'i munanuudlid moodustavad tänapäeval 50 % riiklikust munanuudlite toodangust.

4.7. Kontrollasutus:

Nimetus: CERTIQUAL, Aslace'i kvaliteettoodete sertifitseerimisühendus, piirkondlik ühendus, mis on kinnitatud Schiltigheimi kohtus numbri 1163 all, on vastavuses normiga EN 45011, registreeritud numbri CC 08 all ja akrediteeritud COFRAC poolt. Aadress: Espace Européen de l'Entreprise – 2 rue de Rome – 67300 SCHILTIGHEIM Telefon: (03) 88 19 16 78 Faks: (03) 88 19 55 29 e-post: certiqual2@wanadoo.fr

4.8. Sildistamine: Iga munanuudlite pakk kannab järgmist informatsiooni:

PÂTES D'ALSACE

7 oeufs frais

au kilo de semoule de blé dur

CERTIQUAL

67300 SCHILTIGHEIM

numéro d'agrément CC 08

4.9. Riiklikud nõuded: -

(1) Euroopa Komisjon – põllumajanduse peadirektoraat – põllumajandustoodete kvaliteedipoliitika osakond – B-1049, Brüssel.